Kilometrin silta piskuiseen saareen ja hulppea valtatie metsässä – nämä ovat siltarumpupolitiikan kauneimpia kukkasia

Moni iso liikenneväylä on rakennettu ministerien ja kansanedustajien uurastuksen ansiosta.

Hallitus huhkii parhaillaan budjettiriihessä. Monista päätöksistä käydään kovia neuvotteluja, mutta harva yksittäinen poliittinen päätös jättää lopulta sen kummempaa jälkeä.

Paitsi liikennepäätökset.

Maantiet ja rautatiet ovat konkreettisia ja ymmärrettäviä asioita monimutkaisessa budjetissa. Kansanedustajat ja ministerit käyvät väylärahoista vuosittain näyttävää väittelyä. Periaatteista tärkein on oma maakunta ensin.